عبد العزيز العبدي (خلاق ف وزان ف 1 نونبر 1969)، كاتب و إعلامي مغريبي. العبدي كايكتب ف صنف الرواية و القصة القصيرة ب اللوغة لعربية و كانت عندو تجارب إعلامية ف مواقع مغربية و محتويات صحفية (كرونيكات ساخرة) ف ليوتيوب. العبدي كايتميز ب الطريقة د النشر ديالو و اللي كاتمّ ب شكل ذاتي عبر البريد و ف شبكات التواصل لجتيماعي. عبد العزيز العبدي ولد مدينة وزان. من بعد ما شد الباك ديالو ف 1987 ف الشعبة د ليكونومي كمل الدراسة الجامعية ديالة ف لمجال د لقتيصاد لقياسي (ليكونوميتري) اللي خدا فيه شهادة الليسونس. خدم مدة ف القطاع البنكي و من بعد ف شركة د الرخام ف سلا و هو حاليا خدام ب شكل مستقل ف لمجال د أشغال لبني و التركيب. العبدي سبقليه كان ناشط ف لجمعية لمغريبية د حقوق لإنسان ف 1994. لهتيمام ديالو ب لأدب و لكتابة خلاه يعاود لباك ف شعبة أدبية ف 1999. كناش الوجوه - 2012 طرسانة - 2019 الدبابة - 2019 عبد العزيز العبدي «كناش الوجوه» يسافر عبر البريد “طرسانة” لعبد العزيز العبدي: حكاية حب في حرب… توقع بمقهى في وزان عبد العزيز العبدي في goodreads.com رواية "الدبابة" لعبد العزيز العبدي : كومة لهب تواقة لهبة ريح - رشيد الهاشمي